
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 15P/10/2024 8724201052 21. 10. 2025 JUDr. Dagmar Soliarová ECLI:SK:OSPP:2025:8724201052.8
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, vo veci starostlivosti o mal. deti: A. B., nar. XX.XX.XXXX a A. B., nar. XX.XX.XXXX, bytom ako matka, zast. kolíznym opatrovníkom Úradom práce, sociálnych vecí a rodiny Poprad, deti rodičov: matka B. A. B., nar. XX.XX.XXXX, bytom C. XX/XX, D. a otec E. B., nar. XX.XX.XXXX, bytom F. XXX, F., právne zastúpený JUDr. Vierou Strakovou, advokátkou, Nám. legionárov 5, Prešov, v konaní o úpravu styku, takto rozhodol: I. S c h v a ľ u j e rodičovskú dohodu v tomto znení: Otec mal. detí E. B. je o p r á v n e n ý stýkať sa s mal. A. a A. B. nasledovne: počas školského roku každý 3. týždeň v mesiaci a to v nedeľu v čase od 11.00 do 15.00 hod. počas jesenných prázdnin: každý nepárny rok od 1. dňa prázdnin od 9.00 hod. do posledného dňa prázdnin do 16.00 hod. počas vianočných prázdnin: každoročne od 30.12. toho ktorého roku od 9.00 hod. do 4.1. nasledujúceho roku do 18.00 hod. počas jarných prázdnin: každoročne od soboty 1. dňa prázdnin od 9.00 hod. do stredy do 17.00 hod. počas letných prázdnin: každoročne si rodičia mal. detí v súlade s programom detí na prázdniny do 10.6. toho ktorého roku určia stretnutie s otcom mal. detí v mesiaci júl počas 10 dní a v mesiaci august počas 10 dní Matka je p o v i n n á deti na styk riadne pripraviť a odovzdať ich otcovi v určenom čase. Otec deti prevezme pred ich bydliskom a tam ich aj odovzdá. II. Žiaden z účastníkov n e m á nárok na náhradu trov konania.
odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Podľa § 44 CMP, rozsudky o výživnom sú vykonateľné doručením.

